runetrust/blame-folketinget-dk huggingface dataset:
Morten Messerschmidt (DF), 2019-10-03:
Og når nu vi fra Dansk Folkepartis side – og forhåbentlig alle partier her i Folketingssalen – giver håndslag på, at vi gerne vil være med til at løse nogle af de sociale og økonomiske udfordringer, som ordføreren nævner, kunne ordføreren så måske også give et tilsagn om blandt de andre partier på Grønland at ville tale den historiske og kulturelle samhørighed i rigsfællesskabet mellem Danmark og Grønland op?
René Skau Björnsson (S), 2007-04-24:
Jeg kan gå så langt som til at sige, at vi jo gang på gang har fremsat forslag i forbindelse med de sidste års finanslove, hvor vi har lagt op til, at der skal kunne visiteres det, der hedder omsorgstid, til ældre; altså at de ældre, der netop er ensomme, som vi ved bliver en større og større gruppe, og som sidder i deres små lejligheder og ikke har mulighed for at gå ned i parken eller ned at handle, skulle have den mulighed for at få omsorgstid.
René Gade (ALT), 2017-03-02:
Men vi bliver i den grad involveret på erhvervsområdet, og det sætter vi stor pris på, og vi vil derfor også så vidt muligt, når vi i Alternativet kommer med vores beslutningsforslag, forsøge at indhente accept fra ministeren og de andre partier, inden man går i salen, for at se, om der er noget, vi kan mødes om, eller der måske er noget, som regeringen selv kan gå videre med, altså noget, som ligger i pipelinen allerede, så vi ikke fremsætter beslutningsforslag om det.
Peter Skaarup (DF), 2002-04-18:
Der er såmænd bare tale om, at der er et ekstra land, der får mulighed for at være til stede og observere, hvad der foregår i forbindelse med Verdenssundhedsorganisationens møder, og blive inddraget i det samarbejde, der er til gavn for Taiwan, men selvfølgelig også for resten af verden.
Mikkel Bjørn (DF), 2026-02-25:
Hvordan mener ministeren at danske lokalsamfund og kommuner skal beskytte sig mod aktører som DIKEV Fonden – en danskregistreret fond med tyrkiske rødder og et udtalt islamisk sigte – der systematisk udnytter vage formuleringer i lokalplaner for at opnå byggetilladelser til religiøse institutioner, som hverken borgere eller politikere nogen sinde er blevet forelagt i fuld åbenhed?
Per Clausen (EL), 2008-12-05:
Det synes jeg kan være o.k. Når det er vanskeligt at gøre det meget hurtigt, så er det selvfølgelig også, fordi det ikke alene er sådan, at 95 pct. af søerne i Danmark opstaldes i fikseringsbokse under faring og diegivning, det er jo også sådan, at det formentlig i virkeligheden er et stigende antal.
Per Stig Møller (KF), 2009-05-19:
Lad mig også tilføje, at de strategier og planer, som vi har lavet sammen med kredsen af partier bag indsatsen i Afghanistan, rummer en vis fleksibilitet, som vil gøre det muligt at tilpasse indsatsen til ændringerne i situationen eller til at reagere på nye muligheder.
Keld Albrechtsen (EL), 2001-01-31:
Forsvarets Efterretningstjeneste burde derfor kunne levere en rapport om Echelon og om ulovlig aflytning af mobiltelefoner og satelitter af mindst samme kvalitet som den rapport, som den hollandske regering ifølge Ekstra Bladet den 24. januar 2001 har afleveret til det hollandske parlament.
Charlotte Dyremose (KF), 2004-11-26:
Men jeg vil altså som sagt meget gerne have lov til ikke at skulle vælge den ene model frem for den anden eller nogle helt andre modeller på nuværende tidspunkt og have en fordomsfri debat her i Folketinget og også med de berørte parter, så vi kan finde den bedst mulige løsning på forældrenes dilemma.
Lars Løkke Rasmussen (V), 2014-01-14:
Vi har jo fortsat bl.a. det problem, at regeringen i strid med lovgivning vedtaget i det danske Folketing administrerer børnefamilieydelsen, altså børnechecken, på den måde, at man bare har lagt sig slapt ned for nogle synspunkter i Kommissionen uden at rejse sig op og stå på mål for lovgivning, der er vedtaget i det danske Folketing.
Katarina Ammitzbøll (KF), 2019-11-19:
Med hensyn til hvad der fremadrettet kan gøres på praktikområdet, håber jeg jo meget at vi kan arbejde med det inden for den her kreds videre frem, og man kan også lade sig inspirere af andre lande, bl.a. Schweiz, som er rigtig gode til at få det her til at fungere.
Henning Hyllested (EL), 2012-06-11:
Det er sådan set ikke et forsøg på at gøre nogen objektivt ansvarlig, sådan som Justitsministeriet prøver at få det til se ud som, i og med at det gods, som der eventuelt måtte være i den pågældende sættevogn, jo kan afhentes og omlæsses.
Anders Fogh Rasmussen (V), 2006-10-05:
I særlig grad må det være en skuffelse for hr. Villy Søvndal, en af oppositionens mange ledere, som oven i købet havde gjort sig den ulejlighed at leje et fly for at nå rundt – næsten som en amerikansk præsidentkandidat – for at kunne tale ved forskellige forsamlinger og opildne folket til kamp mod regeringen.
Peter Duetoft (CD), 1999-02-02:
I værste fald er man nødt til at lave nogle indgreb, som ikke er hensigtsmæssige, som er panikløsninger, og som derfor har en meget negativ effekt på resten af samfundet. Vil hr. Kalnæs ikke også bekræfte, at CD's understregning af, at CO2-politikken ikke skal ses som trafikpolitik, men skal ses generelt, og at bekæmpelsen af CO2 derfor skal ske de steder, hvor der er mest effekt, bl.a. andre steder i verden end lige i Danmark, i virkeligheden er en meget mere miljømæssig linje end den, som hr. Kolstrup lægger op til?
Peter Skaarup (DF), 1999-12-01:
Så kunne jeg også godt tænke mig at spørge økonomiministeren, om ikke det er korrekt, at der er et problem i, at man ligesom har sagt på forhånd, inden der har været en folkeafstemning, at det sikkert bliver et ja, så vi lige så godt kan gøre bl.a. virksomhederne klar til at indberette løn i euro, og om ikke den administrerende direktør i Coloplast, Sten Scheibye, har ret, når han siger, at han har svært ved at se, at nogen virksomhed kan bruge muligheden for at indberette i euro til noget som helst, hvis det bliver et dansk nej.
Anders Fogh Rasmussen (V), 2008-01-09:
Til det formål har vi fremlagt en kvalitetsreform, der går ud på at forbedre ledelsen af offentlige institutioner, forbedre rammerne for medarbejderne, bl.a. bedre muligheder for uddannelse, opkvalificering og efteruddannelse, afbureaukratisering af offentlig virksomhed og endelig en modernisering af offentlige institutioner.
Charlotte Broman Mølbæk (SF), 2025-12-17:
Derfor er jeg glad for høre, at ministeren også ser med alvor på det her, men jeg håber så sandelig også, at vi på en eller anden måde kan få øjnene op ude hos Egedal Kommune, så de sørger for at anbringe den her person på det sted, som Retslægerådet har anbefalet at den person anbringes, nemlig på en sikret institution.
Susie Jessen (DD), 2023-02-08:
Jeg har taget udgangspunkt i et brev, som Køge Kommune har sendt til Bent på 78 år og til Berit på 59 år, der bor på campingpladsen og har søgt om mulighed for at få en anden bolig, i og med at de jo skal være ude af campingpladsen den 15. februar.
Frank Aaen (EL), 2007-05-09:
Det hænger sammen med, at Enhedslisten altså også har det forslag generelt, som jeg bare kort vil nævne, at vi synes, at de her arbejdsfri indkomster på fast ejendom, som nogle mennesker er begunstiget med, burde beskattes mindst lige så hårdt som arbejdsindtægter.
Martin Lidegaard (RV), 2004-03-25:
Nu måtte jeg måske høre hr. Christian H. Hansens sidste udsagn sådan, at man ikke helt har afskrevet den, og det er jeg glad for, for sagen er jo, at hvis man først siger nej til de her midler inden 1. august i år, så er det for altid, så får vi ikke chancen igen.
Jørn Dohrmann (DF), 2004-01-22:
Om B 70 vil jeg sige, at de, der skal udføre de her sprøjtninger med kemikalier, har gennemgået noget, jeg vil kalde en større uddannelse for at få lov til at sprøjte med de her ting, altså skulle de også gerne vide, hvordan de håndterer de her sager.
Lene Espersen (KF), 2011-03-23:
Derfor har jeg også sagt til mine EU-kolleger, da jeg mødtes med dem i mandags, at jeg mener, at det er værd at overveje, om tiden ikke er inde til, at EU, ganske som vi har gjort det på Balkan og mange andre steder, udpeger en særlig repræsentant, en, som vi alle har tillid til, der kunne være med til at formidle de kontakter og få sat gang i det politiske spor, som jeg sådan set fornemmer bredt, der begynder en efterspørgsel efter her, fordi vi alle sammen ved, at et militært sigte lige nu ikke er endemålet.
Bent Bøgsted (DF), 2005-10-13:
Baggrunden for etablering af D-bidraget er, at det som led i forårets overenskomstforhandlinger på det offentlige arbejdsmarked blev aftalt, at ATP-bidraget for visse grupper, som i dag betaler det såkaldte B-bidrag, pr. januar 2006 skal forhøjes med samme beløb som det almindelige ATP-bidrag.
Charlotte Dyremose (KF), 2004-10-22:
Men uanset om der er tale om et massivt misbrug, eller om der er tale om, at misbruget er et signal om, at der er noget helt andet, der skal tages vare om, så er det utrolig vigtigt, at vi sikrer en helhedsorienteret indsats og et tilbud, der passer til den enkelte og løser de konkrete problemer, som den unge står med, og som er årsag til misbruget.
Keld Albrechtsen (EL), 2000-09-06:
De seneste forslag, som jeg har fået i hånden fra det franske EU-formandskab, og det er jo dem, der kører butikken, er forslag, der bl.a. skal indføre flertalsafgørelser på spørgsmålet om, hvilken personkreds i de enkelte lande der har ret til at modtage sociale ydelser.
Anders Fogh Rasmussen (V), 2009-01-28:
Jeg har flere gange fastslået, og udenrigsministeren har flere gange fastslået, at Israels anvendelse af militære magtmidler skal ske i fuld overensstemmelse med bl.a. de almindelige folkeretlige principper om militær nødvendighed, humanitære hensyn, proportionalitet, sondring mellem militære mål og civile.
Ole Sohn (SF), 2005-03-30:
Derfor vil jeg afslutningsvis sige – det tror jeg måske også ministeren har fanget – at det ikke er, fordi vi er særlig positive over for det, men vi er selvfølgelig indstillet på, som vi er i alle andre sammenhænge, at vi gerne vil indgå i forhandlinger med udgangspunkt i at skabe nogle reelle forenklinger og nogle reelle forbedringer, men altid vil vores udgangspunkt være: Hvordan kan vi sikre den enkelte arbejdsløse bedre vilkår, og hvordan kan vi sikre arbejdsmarkedet og erhvervslivet et bedre rekrutteringsgrundlag?
Helge Adam Møller (KF), 2002-01-31:
Men for mig er der selvfølgelig ikke tvivl om, at retssikkerheden og trygheden i det danske samfund kunne øges endnu et nøk, hvis politiet fik yderligere ressourcer til at løse deres hovedopgave, som selvfølgelig er at forebygge kriminalitet og fange forbryderne.
Per Clausen (EL), 2005-12-13:
Nu kunne nogle jo godt tro på, at når der var et flertal i Folketinget, der sagde, at den eksisterende ordning skulle videreføres, indtil der var indført en ny, så mente de det alvorligt, men jeg kan jo ikke gøre hr. Jakob Axel Nielsen ansvarlig for Dansk Folkepartis ageren i den her sag.
Per Clausen (EL), 2008-10-30:
Det er altså det ene element i det her forslag, der gør, at vi ikke kan støtte det, nemlig at det udvider EU’s magtbeføjelser, uden at det er sandsynliggjort, at det er nødvendigt at gennemføre den her øvelse for at sikre, at man bedre kan bekæmpe grænseoverskridende kriminalitet end ved at beholde den nuværende struktur.
Dennis Flydtkjær (DF), 2009-05-04:
Vi så gerne, at der helt nøjagtigt var fem muligheder, som også Ældre Sagen har foreslået, så de ældre dermed har mere medindflydelse - lidt på samme måde, som når man som studerende vælger uddannelse, hvor man også mange gange har tre muligheder, som man kan vælge mellem, når man skal vælge skole.
Sara Olsvig (IA), 2013-05-29:
Men vi er i Inuit Ataqatigiit enige i, at vi skal sidde med ved bordet, også ved SAO-møderne, og det problem må vi jo så tage op internt i rigsfællesskabet og muligvis også i selve rådet, som jo har den udfordring, at det har de her otte medlemsstater, der, som jeg sagde, har udgangspunkt i deres regeringer og parlamenter, altså har udgangspunkt et andet sted end i Arktis.
Kathrine Olldag (RV), 2020-12-10:
Altså, for os handler det her naturligvis også om dyrevelfærd, og der glæder det mig naturligvis særligt at høre ministeren sige, at der arbejdes i regeringens regi for en udbredelse af en dyrevelfærdsordning i hele EU, så vi også kan være sikre på, at det kød, der bliver importeret til Danmark, kommer fra dyr, der har været bedøvet.
Kim Christiansen (DF), 2008-03-25:
Hvis vi skal have en S-togstrafik eller letbanetrafik, der dækker længdestrækningen i det østjyske, er det selvfølgelig på tale med et tredje og et fjerde spor, men det er jo alle de der ting, vi er nødt til at tænke ind i en større sammenhæng, når vi forhåbentlig til efteråret skal have fordelt de mange milliarder fremadrettet.
Kristian Pihl Lorentzen (V), 2018-02-20:
Her stilles jo bl.a. krav til, at det skal være et vellignende foto, hvor ens ansigtsform, næse, kindben, øjne og øjenbryn ikke er tildækket, men tydeligt fremgår. I øvrigt lige i en parentes bemærket om det der med et vellignende foto.
Martin Lidegaard (RV), 2016-09-06:
Sådan tror jeg, at de fleste af os har det, og derfor tror jeg faktisk også, at danskerne er klar til at give den generationsgave, at vi – os, der kan, os, der ikke er nedslidte – godt kan tage nogle ekstra måneder på arbejdsmarkedet, hvis vi ved, at vi så får råd til at investere i vores børn og børnebørn.
Sophie Hæstorp Andersen (S), 2011-02-01:
Retten over egen krop er en af de allervigtigste rettigheder, vi har i vores samfund, særlig for kvinder, som kan risikere at blive uønsket gravide og komme i en situation, som man hverken havde planlagt eller regnet med, hverken hvis man bruger prævention, eller måske har brugt prævention, der ikke virkede, når man troede det.
Martin Henriksen (DF), 2011-06-14:
Og så kunne jeg godt tænke mig at høre, om den socialdemokratiske ordfører også vil sende en lignende appel ud til sine lokale byrødder om, at det her er noget, som man tager op lokalt og sørger for at følge hele vejen til dørs, når man nu ikke vil være med til at vedtage lovforslaget herinde.
Ane Halsboe-Jørgensen (S), 2024-05-02:
Lovforslaget giver ret til et lommepengejob for alle unge i alderen 13-17 år, som er henvist til Ungdomskriminalitetsnævnet, og de unge, hvor kommunen modtager dokumentation fra politiet om, at de er mistænkt for at have begået alvorlig kriminalitet.
Frank Aaen (EL), 1997-12-17:
Vi ser selvfølgelig alligevel frem til, at vi i foråret får nogle positive forhandlinger om, hvordan dette her udmøntes i praksis på den mest hensigtsmæssige og fornuftige måde, men der skal ikke herske tvivl om, at selskabsligningen som ansvarsområde fremover skal flyttes op i told- og skatteregionerne.
Poul Nyrup Rasmussen (S), 1999-10-05:
FN's generalsekretær, Kofi Annan, sagde i en tale i foråret til FN's Menneskerettighedskommission, at FN-Pagten aldrig må blive et skalkeskjul for diktatorers undertrykkelse af deres egne folk eller for interne etniske udrensninger.
Per Stig Møller (KF), 2004-02-19:
Jeg vil godt således foranlediget lige have lov til at citere fra det, som jeg faktisk tror er essensen af debatten her om den kobling: For på lang sigt effektivt at forhindre, at den nye terror udvikler sig til en vedvarende trussel mod international stabilitet og sikkerhed, må der sættes ind over for de politiske, sociale og økonomiske forhold, der skaber vækstbetingelser for religiøs, ekstrem fundamentalisme og politisk radikalisering.
Lars Boje Mathiesen (NB), 2021-04-09:
Og selv om der er nogle partier, som er utilfredse, og regeringen i går på vores åbne samråd var lidt utilfredse med, at vi nu måske skulle til at debattere det her endnu en gang, så viser det sig jo, at når man fremstiller ting igen og igen, jamen så kan man rykke noget i dansk politik.
Astrid Krag (S), 2019-10-25:
Men høringssvarene fra Institut for Menneskerettigheder og Socialpædagogerne i forhold til den her diskussion om at fastholde revision af handleplanen som en afgørelse eller som en procesledende foranstaltning har jo allerede givet anledning til, at vi har tydeliggjort i bemærkningerne, at retssikkerheden bevares for barnet, den unge og forældrene.
Ole Birk Olesen (LA), 2015-04-28:
Det er selvfølgelig et forholdsvis stort beløb, når man sammenligner med, hvad der normalt rykkes rundt med i en finanslovsforhandling i Danmark, men omvendt er det, når man ser, at det er 4 pct. af de samlede offentlige udgifter, også et beløb, man godt kan finde, hvis man synes, at det her er rigtig vigtigt.
Astrid Krag (S), 2018-05-29:
Altså, til førstebehandlingen meldte Socialdemokratiet ud, at vi kunne støtte lovforslaget med et ændringsforslag, og når vi var optaget af ikke bare at støtte lovforslaget, som det lå, var det, fordi vi kunne forstå på 3F, at der var en bekymring for, at lovforslaget åbnede for øget risiko for social dumping.
Kristian Jensen (V), 2009-05-26:
Og hvad angår Forebyggelseskommissionen, kan man ikke drage nogen konklusion endnu, da det først er til efteråret, regeringen spiller ud med, hvilke initiativer vi vil tage på området, dog med det ene forbehold, at vi med skatteaftalen her har taget hånd om de ting, der vedrører afgiftssiden.
Poul Nødgaard (DF), 2007-05-30:
Jeg er utrolig glad for det spørgsmål, for jeg tror, at hele Præsidiet, hvad enten det er det nuværende Præsidium eller det er et andet Præsidium, der sidder, vil gøre sit yderste for, at de her regler, der nu indføres, også bliver administreret fleksibelt.
Sophie Løhde (V), 2016-04-01:
Det glæder mig, at I vil være med til at sikre krav til kvaliteten og sammensætningen af og sikkerheden vedrørende elektroniske cigaretter og genopfyldningsbeholdere med nikotin og samtidig være med til at indføre nationale regler om anvendelse af elektroniske cigaretter på steder, hvor børn og unge opholder sig, i kollektive transportmidler og i taxaer.
Kaare Dybvad (S), 2017-06-02:
Jeg synes, at det er ekstremt problematisk, at Radikale mener det, når man fra rådhusets side og fra Københavns Kommunes side har lavet alle mulige beregninger for, hvordan man kunne gøre det alternativt, og man så kommer til den helt enkle konklusion, som er, at det ikke kan lade sig gøre, hvis det skal være stationsnært, hvilket er en grøn ambition, som også De Radikale deler.
Søren Søndergaard (EL), 2018-12-13:
Da det tyrkiske islamistiske regime så valgte at angribe den del af Rojava, der hedder Afrin, og udløste nye flygtningestrømme i et område, der husede en masse flygtninge, hvad gjorde regeringen så for at protestere mod, at Erdogan udløste nye flygtningestrømme?
Pia Olsen Dyhr (SF), 2008-04-02:
I dag kommer en tredjedel af vores CO2-udslip fra trafikken, mens det i 1980 kun var en femtedel, der kom fra trafikken, så hvis vi skal leve op til den målsætning om en reduktion med 25 pct. i forhold til 1988niveauet, skal vi i virkeligheden i gang med at reducere CO2-udslippet fra trafikken med over 40 pct.
Kristian Thulesen Dahl (DF), 2003-12-12:
Det er vigtigt, simpelt hen fordi det virker præventivt, ud over at det selvfølgelig også giver tryghed, når man ved, at begås der en forbrydelse tæt på en, er der også politi tæt på en til at opklare forbrydelsen, sætte efter forbryderne og gøre noget ved sagen.
Marcus Knuth (V), 2018-05-25:
Jo tættere, vi arbejder, jo bedre er det for alle, og det er jo bl.a. også derfor, jeg opfordrer til, at vi menige folketingsmedlemmer skal arbejde tættere sammen med vores kolleger i Landstinget, og det gør vi f.eks. ved at lave en rejse her snart, hvor grønlandsordførere kan blive tilbudt møder med vores kolleger i Landstinget, således at vi har et tæt, løbende, personligt samarbejde.
Addi Andersen (CD), 1997-10-28:
Der er kommet mange nye initiativer for at komme arbejdsløsheden til livs og at skaffe den nødvendige arbejdskraft, og meget er lykkedes, men de mange nye ordninger har til tider også medført kaotiske tilstande, fordi de fleste ikke kan overskue markedet for jobtilbud, uddannelsesmuligheder og kurser osv., og hvis jobstrategien skal lykkes, er det afgørende, at reglerne bliver klare og tydelige.
Kristen Touborg (SF), 2007-05-23:
Derudover skal regeringen følge op på – undersøgelsen af skolens betydning for landdistrikterne og i samarbejde med kommunerne arbejde på, at der findes undervisningstilbud på folkeskoleniveau og på ungdomsuddannelser og mellemlange uddannelser i landdistrikterne i fremtiden, – at arbejdet i de regionale vækstforaer er med til at sikre udviklingen i landdistrikterne i samarbejde med kommuner og lokale aktionsgrupper, og – at internetkommunikationen fortsat udvikles i landdistrikterne.«
Lotte Rod (RV), 2012-04-19:
Det er ikke nogen hemmelighed, at vi ikke var specielt vilde med det frie skolevalg, dengang det blev indført, så når vi her i dag med det her lovforslag tager første skridt til at gøre det frie skolevalg permanent, er Radikale Venstre godt tilfredse med, at vi samtidig ser på nogle af de problemer, der er med det frie skolevalg.
Lars Boje Mathiesen (UFG), 2024-04-04:
Hvis det gjorde det, havde man jo skrevet det ind i loven, og så havde man sagt, at man gerne vil lave en Arnepension, som gør, at nedslidte kan få en bedre ret til at trække sig tilbage, men det var jo ikke det, man ville, for man var træt af nogle nedskæringer på efterlønnen, og så fandt man på en ny ordning, som kunne afhjælpe det, og det viste sig jo i hvert fald også i de første år, selv om det blev italesat, som om det var nedslidte på arbejdsmarkedet, der gik på en Arnepension, at langt størstedelen af de folk, som kom på Arnepensionen, var folk på efterløn, der gik over på Arnepensionen, altså folk, der allerede var trådt ud af arbejdsmarkedet.
Katrine Daugaard (LA), 2024-05-03:
Politikere har over årene – nok i håbet om at mindske prostitution – strammet reglerne så meget, at man har drevet sexarbejderne i armene på kriminelle bander og bagmænd, som udnytter sexarbejderne, og her kan de være nødsaget til at betale absurde beløb i beskyttelsespenge, ligesom mange arbejder på lurvede steder, hvor udlejer tager kæmpebeløb i husleje fra sexarbejderne.
Martin Henriksen (DF), 2016-05-10:
Og så synes vi i øvrigt, det skal være sådan – og det er uanset hvilken baggrund man har, når man er her i dag – at hvis man står over for et arbejde og ikke tager imod det, men bliver på offentlig forsørgelse, så skal man have taget kontanthjælpen, også som dansker.
Peter Duetoft (CD), 1998-01-27:
Der er da ingen, der skal tro, at meget hårde personlige angreb og meget firkantede konklusioner og en meget stor tro på bagklogskaben er noget af det, der får befolkningen i vort land til at synes, at det her bare er alle tiders Folketing, der bare lige klarede det på den rigtige måde.
Karsten Nonbo (V), 1999-10-27:
Det er derfor med stor undren, at man i lovforslagets fremsættelse kan læse: »Den blotte indbetaling af indskud til initiativtagerne eller tidligere led i pyramiden er således ikke selvstændigt kriminaliseret.« Justitsministeren har overvejet dette, men ikke fundet det rigtigt at kriminalisere den blotte deltagelse i spillet.
Mattias Tesfaye (S), 2020-06-11:
Jeg vil godt erkende, at jeg først læste den her erklæring, da der begyndte at opstå offentlig debat om den; jeg tror nok, det var der i vinteren 2018, hvor jeg som udlændingeordfører for Socialdemokratiet begyndte at få opringninger fra journalister, der ville have en holdning til den her erklæring, som jeg må indrømme at jeg ikke havde læst, og som jeg faktisk heller aldrig havde hørt om.
Jakob Sølvhøj (EL), 2021-05-04:
Det er ikke en ekstra statslig udgift, men en mellemkommunal finansiering, og vi er nødt til at finde nogle veje, sådan at vi ikke har det imod os, og at nogle vil sige: Ja, det er fint – I lader nogen tager beslutningerne og nogle andre betale regningen.
Villy Søvndal (SF), 2004-11-19:
Det, der er interessant, er i modsætning til det, Dansk Folkeparti har medvirket til, at stramme løkken om daginstitutionerne og sikre, at daginstitutionerne får penge til flere ansatte, til at sikre, at der er flere voksne omkring de børn, der har brug for hjælp.
Line Barfod (EL), 2009-04-21:
Derfor er der altså behov for, at vi kommer i gang med at sikre, at vi påtager os som ansvar, at man kan få en offentlig gældsrådgivning, og at man kan få en rådgivning hos nogle, der er uddannet til at give den rådgivning, og hos nogle, som ikke har økonomiske interesser i forhold til, hvad der er bedst for en at gøre.